వి. సునీల్ కుమార్

వి. సునీల్ కుమార్ కర్ణాటక రాష్ట్రానికి చెందిన రాజకీయ నాయకుడు. ఆయన మూడుసార్లు కర్కాల అసెంబ్లీ నియోజకవగం నుండి ఎమ్మెల్యేగా గెలిచి, ప్రస్తుతం బసవరాజు బొమ్మై మంత్రివర్గంలో కన్నడ భాషా, సంస్కృతి, విద్యుత్ శాఖల మంత్రిగా బాధ్యతలు నిర్వహిస్తున్నాడు. 
రాజకీయ జీవితం
వి. సునీల్ కుమార్ రాష్ట్రీయ స్వయంసేవక్ సంఘ్, అఖిల భారతీయ విద్యార్థి పరిషత్తులో సాధారణ కార్యకర్తగా పనిచేసి భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేసి 2004లో జరిగిన ఎన్నికల్లో కర్కాల నియోజకవర్గం నుండి ఎమ్మెల్యేగా తొలిసారి ఎన్నికయ్యాడు. ఆయన 2008లో ఓడిపోయి, తిరిగి 2013లో రెండోసారి, 2018లో మూడోసారి ఎమ్మెల్యేగా ఎన్నికయ్యాడు. వి. సునీల్ కుమార్ 2021 ఆగస్టు 4 నుండి బసవరాజు బొమ్మై మంత్రివర్గంలో విద్యుత్, కన్నడ భాషా, సంస్కృతి శాఖల మంత్రిగా బాధ్యతలు నిర్వహిస్తున్నాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1975 జననాలు
వర్గం:భారతీయ జనతా పార్టీ రాజకీయ నాయకులు